РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 61

от заседание на комисия ”Управление на собствеността”
към Пленума на Висшия съдебен съвет, проведено на 20.12.2017 г.

Днес, 20.12.2017 г., сряда, от 10,41 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков
						  ЧЛЕНОВЕ: Стефан Гроздев
                                                                                      Олга Керелска
                                                                                      Пламена Цветанова
                                                                                      Огнян Дамянов
                                                                                       Боян Новански

ОТСЪСТВАЩИ: Няма. 

           От администрацията на ВСС присъстват: Владимир Димитров – и.д. началник отдел „Управление на собствеността“ и инж. Димитър Шиклев – главен експерт в отдел „Инвестиции и строителство”.

І. Съвместно заседание с Комисия „Бюджет и финанси” към Пленума на Висшия съдебен съвет /от 10,00 часа, зала 312/

1. ОТНОСНО: Доклад за възможностите за реализиране на Инвестиционната програма на ВСС за 2018 г., по отношение правомощията на административните ръководители, като възложители на обществени поръчки за проектиране, строителство и инженеринг, по смисъла на ЗОП, в изпълнение на решение на Комисия „Управление на собствеността”, взето по протокол № 54/08.11.2017 г., т. 1.2.

/Заседанието започна в 10,41 часа/

При обсъждането по т. 1, т. 2 и т. 3 от настоящия дневен ред присъстваха г-н Боян Магдалинчев – председател на Комисия „Бюджет и финанси” към Пленума на Висшия съдебен съвет и членовете на комисията: г-н Севдалин Мавров, г-н Георги Кузманов, г-жа Гергана Мутафова и г-жа Калина Чапкънова.
От администрацията на ВСС присъстваха: г-жа Маргарита Радкова – директор на дирекция „Бюджет и финанси”, г-жа Ирина Иванова – началник отдел „БФ“, г-жа Елисавета Илиева – н-к отдел „Счетоводство и методология”, той и главен счетоводител, г-жа Ралица Виденова – началник отдел „ФРА“, г-жа Красимира Василева - н-к отдел „ЮОДКВСС” и г-н Петър Станков - началник отдел "УКЦОП".

След проведеното обсъждане на съвместното заседание на комисия „Бюджет и финанси” и комисия „Управление на собствеността“ на Висшия съдебен съвет се прие следното

Р Е Ш Е Н И Е :

Предлага на Пленума на Висшия съдебен съвет да приеме следното решение:

1. ЗАДЪЛЖАВА административните ръководители на органите на съдебната власт да организират, провеждат и възлагат процедури за обществени поръчки за строителство до определените стойностни прагове, предвидени в чл. 20, ал. 3, т. 1 от ЗОП – от 50 000 до 270 000 лв. при строителство чрез събиране на оферти с обява или покана до определени лица и съгласно чл. 20, ал. 4, т. 1 от ЗОП – до 50 000 при строителство чрез директно възлагане на строителство.

1.1. При преценка от страна на ВСС, че предметът на конкретната обществена поръчка, с прогнозна стойност по т. 1 е с висока сложност, организирането, провеждането и възлагането на същата ще се осъществява от ВСС. 

2. Висшият съдебен съвет  ще осигурява финансиране на органите на съдебната власт в размер до 2 500 лева с ДДС за изготвяне на пълни комплекти на документации за възлагане на обществени поръчки за строителство, в това число общи указания, техническа спецификация, инвестиционни и други проекти, когато се изискват, за подготовката на офертите, специфични изисквания/критерии за подбор, критерий за възлагане на поръчката и показатели, включени в избрания критерий, мотиви за избора на посочените показатели, относителната им тежест при определяне на комплексната оценка на офертите и методика за оценка, образци на документи, указания за подготовката им, проект на договор, както и други документи, които възложителя предоставя или на които се позовава, за да определи характеристиките на поръчката и реда за провеждане на процедурата, или които са необходими за подготовката на офертите.

3. Обществени поръчки за строителство с прогнозни стойности по-големи от 270 000 лв. без ДДС ще се организират, провеждат и възлагат от Висшия съдебен съвет.

4. Отдел „Инвестиции и строителство” в дирекция „Управление на собствеността на съдебната власт“ съвместно с отдел „УКЦОП” в дирекция „Правна“  осъществяват предварителен контрол по изготвените документации за участие в обществени поръчки от органите на съдебна власт и предоставя методическа помощ на органите на съдебната власт.

5. ВНАСЯ предложението като редовна точка в следващо редовно заседание на Пленума на Висшия съдебен съвет.

2. ОТНОСНО: Справка по обекти за усвояването на капиталови разходи по § 51-00 „основен ремонт на ДМА” на ВСС за 2017 г.

След проведеното обсъждане на съвместното заседание на комисия „Бюджет и финанси” и комисия „Управление на собствеността“ на Висшия съдебен съвет се прие следното

Р Е Ш Е Н И Е :

2.1. ПРИЕМА за сведение доклада ведно със справката по обекти за усвояването на капиталови разходи по § 51-00 „основен ремонт на ДМА” на ВСС за 2017 г., изготвени от инж. Дениза Павлова – началник отдел „Инвестиции и строителство”.

3. ОТНОСНО: Проект на Правила до административните ръководители на органите на съдебна власт във връзка с предоставяне на мотивирани искания за извършването на текущите ремонти в сградите на органите на съдебна власт, в изпълнение на решение на Комисия „Управление на собствеността”, взето по протокол № 55/15.11.2017 г., т. 10. 

След проведеното обсъждане на съвместното заседание на комисия „Бюджет и финанси” и комисия „Управление на собствеността“ на Висшия съдебен съвет се прие следното

Р Е Ш Е Н И Е :

3.1. ИЗМЕНЯ проекта на Правила по повод искания от административните ръководители на органите на съдебната власт във връзка с предоставяне на средства за текущи ремонти в сгради на съдебната власт, както следва:

По т. 3.  Предложеният текст „... в срок до 20 януари всяка календарна година” да се чете „... в срок до 10 декември на текущата година”. В края на текста по т. 3 да се добави и електронният адрес на служебната страница на дирекция „Управление на собствеността“.

По т. 4. Предложеният текст „в срок до 30 януари всяка календарна година” да се чете „ ... в срок до 20 декември всяка календарна година, след което обобщената и утвърдена от Комисия „Управление на собствеността“ информация се предостави на комисия „Бюджет и финанси“ в срок до 10 януари.

По т. 6. Предложеният текст „... след 30.01.2018 г.” да се чете „...след 10 декември на текущата година”.

По т. 7. Отпада текста „...след изготвяне на отчета за полугодието“ и същия придобива следната редакция: „Искания за предоставяне на средства за текущи ремонти, при липса на аварийност и неотложност на строително-монтажните работи, ще се разглеждат при наличие на свободни финансови средства”.

Текстът по т. 8. се изменя, като придобива следната редакция: „Постъпилите искания от административните ръководители на органите на съдебната власт до края на 2017 година се включват служебно в електронния регистър”.

В последното изречение думата „указанията” се заменя с думата „правила” и то придобива следната редакция: „Правилата са приети с Решение по т. ......... от Протокол № ........ от .................. заседание на Пленума на Висшия съдебен съвет.

3.2. ВНАСЯ предложението като редовна точка в следващо редовно заседание на Пленума на Висшия съдебен съвет.

ІІ. Инвестиционна дейност /заседанието продължава в зала 512/

4. ОТНОСНО: Писмо от председателя на Районен съд гр. Своге с вх. № ВСС-16641/11.12.2017 г. с искане за отпускане на средства за авариен ремонт на климатична система на стойност 13 803,54 лв. с ДДС.

/В 12,15 часа заседанието продължи в зала 512/

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. Извършването на разход за текущ авариен ремонт на климатична система в Районен съд гр. Своге е неотложно необходимо. Стойността на разхода е определена на 13 804 лв. с ДДС, съгласно най-ниската подадена оферта.
        4.2. ИЗПРАЩА решението по т. 4 от настоящия протокол на комисия „Бюджет и финанси”, за  корекция на бюджета на  Районен съд гр. Своге.
        4.3. УКАЗВА на административния ръководител на Районен съд гр. Своге да сключи договор с лицензирана фирма за осигуряване на абонаментната поддръжка на инсталациите в сградата, с цел осигуряване на нормалната им работа и удължаване на експлоатационната им годност.
       4.4. КАНИ административните ръководители на Районен съд гр. Своге и Районна прокуратура гр. Своге на заседанието на Комисия „Управление на собствеността”, насрочено за 17 януари 2018 година, сряда, от 10,30 часа, зала 512, в сградата на Висш съдебен съвет.

ІІІ. Управление на собствеността

5. ОТНОСНО: Информация за състоянието на ведомствения жилищен фонд /23 жилища незаети/, в изпълнение решение на Комисия „Управление на собствеността” към Пленума на ВСС, взето по протокол № 57/23.11.2017 г., т. 1 и протокол № 59/06.12.2017 г., т. 15.
Приложение: Доклад от Владимир Димитров – и.д. началник отдел „Управление на собствеността и инж. Димитър Шиклев – главен експерт в отдел „Инвестиции и строителство” в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. ПРИЕМА за сведение доклада за състоянието на ведомствения жилищен фонд.
5.2. ОТЛАГА вземането на решение по т. 5 от настоящия дневен ред за заседанието на Комисията, насрочено за 17 януари 2018 година.
5.3. ВЪЗЛАГА на Анжела Цветанова – старши експерт – юрист в дирекция „Управление на собствеността” да се комплектова преписката с материалите за ведомствените жилища, настанени магистрати и служители, налични заявления за настаняване, като се докладва и постъпилата информация от Агенцията по вписванията в нейната цялост.

6. ОТНОСНО: Писмо от проф. Николай Проданов – заместник-министър на правосъдието, с вх. № ВСС-15725/08.12.2017 г. във връзка с поемане охраната на служебния паркинг на ВСС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. ПРИЕМА за сведение писмото на проф. Николай Проданов – заместник-министър на правосъдието.
5.2. ВЪЗЛАГА на г-н Огнян Дамянов – член на Висшия съдебен съвет и на Комисия „Управление на собствеността” да проведе лична среща със проф. Николай Проданов – заместник-министър на правосъдието, за обсъждане възможностите за поемане охраната на служебния паркинг от служители на ГД „Охрана”.
5.3. ВЪЗЛАГА на дирекция „Управление на собствеността” да подготви писмо до заместник-министъра на правосъдието, за уточняване на подходяща дата за провеждане на срещата.

7. ОТНОСНО: Финансов одит на Годишния финансов отчет на Висшия съдебен съвет за 2017 г., съгласно заповед № ОД-04-01-139/24.11.2017 г. на г-н Тошко Тодоров – заместник-председател на Сметната палата.
Приложение: Доклад от Лидия Кирилова – главен експерт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. ПРИЕМА за сведение доклада на Лидия Кирилова – главен експерт в дирекция „Управление на собствеността на съдебната власт” във връзка с извършване на Финансов одит на Годишния финансов отчет на Висшия съдебен съвет за 2017 г.

8. ОТНОСНО: Гаранция за изпълнение на договор рег. № 93-00-101/12.10.2019 г. с предмет: „Застраховане на имущество – сгради и оборудване на Министерство на правосъдието”.
Приложение: Доклад от Лидия Кирилова – главен експерт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. ПРИЕМА за сведение доклада на Лидия Кирилова – главен експерт в дирекция „Управление на собствеността на съдебната власт” относно гаранция за изпълнение на договор рег. № 93-00-101/12.10.2010 г. с предмет: „Застраховане на имущество – сгради и оборудване на Министерство на правосъдието”.
8.2. ПРИЕМА, че няма основание за задържане на гаранцията по договор рег. № 93-00-101/12.10.2010 г. и същата би следвало да бъде възстановена на ЗАД „Булстрад Виена Иншурънс Груп”.
8.3. ИЗПРАЩА настоящото решение на комисия „Бюджет и финанси” към Пленума на ВСС, ведно с оригинал на писмо рег. № ВСС-2852/07.12.2017 г. от „Брокер Инс” ООД.

9. ОТНОСНО: Прекратяване на договор за наем на ведомствено жилище в гр. София, ж.к. „Красно село”, бл. 199, ет. 13, ап. 60.
Приложение: Доклад от Анжела Цветанова – старши експерт – юрист в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. ПРИЕМА направените в доклада предложения за прекратяване на договор за наем № 45-06-015/01.12.2008 г. по взаимно съгласие, на основание чл. 12, т. 1 от същия, считано от 31.12.2017 г., предаване на имота на 02.01.2018 г. и проекта на уведомителното писмо до г-н Петър Стоянов – съдия във Военен съд гр. София.
9.2. ОПРЕДЕЛЯ Владимир Димитров – и.д. началник на отдел „Управление на собствеността”, дирекция „Управление на собствеността на съдебната власт” и Анжела Цветанова – старши експерт – юрист в отдел „Управление на собствеността”, дирекция „Управление на собствеността на съдебната власт”, да приемат апартамент № 60, в гр. София, ж.к. „Красно село”, бл. 199, ет. 13, от наемателя. За приемателно-предавателните действия да съставят и подпишат протокол, отразяващ действителното състояние на имота. Оригиналният екземпляр от протокола и ключовете на жилището да се приложат към досието на имота, съхраняващо се в дирекция „Управление на собствеността на съдебната власт”. Копие от протокола да се изпрати на дирекция „Финанси и бюджет”, за сведение.

10. ОТНОСНО: Покана за доброволно плащане от „Напоителни системи” ЕАД, клон „Средна Тунджа – Сливен”, с вх. № ВСС-13348/17.11.2017 г. 
Приложение: Доклад от Анжела Цветанова – старши експерт – юрист в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. ПРИЕМА доклада относно поканата за доброволно плащане рег. № ВСС-13348/17.11.2017 г. от „Напоителни системи” ЕАД за задължения за наем на ползваните площи от ВСС в сградата собственост на „Напоителни системи” ЕАД, гр. Нова Загора, ул. „Проф. Минко Балкански” № 60, от Районен съд гр. Нова Загора.
10.2. ИЗПРАЩА доклада относно  поканата за доброволно плащане рег. № ВСС-13348/17.11.2017 г. от „Напоителни системи” ЕАД за задължения за наем на ползваните площи от ВСС в сградата собственост на „Напоителни системи” ЕАД, гр. Нова Загора, ул. „Проф. Минко Балкански” № 60, от Районен съд гр. Нова Загора, до дирекция „Финанси и бюджет”, за изразяване на становище и предприемане на съответните действия.

ІV. Разни

11. ОТНОСНО: Поправка на явна фактическа грешка в решение на Пленума на ВСС по протокол № 40/07.12.2017 г., като израза „ договор за наем с рег. № ВСС-469/13.01.2017 г.” се чете „договор за наем с рег. № ВСС-489/13.01.2017 г.”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на Висшия съдебен съвет да приеме следното решение:

1.	ДОПУСКА поправка на явна фактическа грешка в решението си, взето по протокол № 40/07.12.2017 г., като израза „ договор за наем с рег. № ВСС-469/13.01.2017 г.” се чете „договор за наем с рег. № ВСС-489/13.01.2017 г.”.

2.	ВНАСЯ предложението като допълнителна точка в редовно заседание на Пленума на ВСС, насрочено за 21.12.2017 г.

Допълнителни точки, включени за разглеждане
в заседанието на Комисия „Управление на собствеността”:

12. ОТНОСНО: Определяне на представител от дирекция „Управление на собствеността” за участие в състава на комисията, която ще разглежда подадените оферти на 04.01.2018 г., от 10,30 часа, във връзка с обявена процедура по чл. 18, ал. 1, т. 12 от ЗОП с предмет „Национална следствена служба – изготвяне на конструктивно становище с проект за отстраняване на възникнали дефекти и извършване на СМР на подземен паркинг, находящ се в гр. София, бул. „Г. М. Димитров” № 42”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

		12.1.ОПРЕДЕЛЯ .............................за редовен член на комисията, която ще разглежда подадените оферти на 04.01.2018 г., от 10,30 часа, във връзка с обявена процедура по чл. 18, ал. 1, т. 12 от ЗОП с предмет „Национална следствена служба – изготвяне на конструктивно становище с проект за отстраняване на възникнали дефекти и извършване на СМР на подземен паркинг, находящ се в гр. София, бул. „Г. М. Димитров” № 42”.
		12.2.ОПРЕДЕЛЯ .......................... за резервен член на комисията, която ще разглежда подадените оферти на 04.01.2018 г., от 10,30 часа, във връзка с обявена процедура по чл. 18, ал. 1, т. 12 от ЗОП с предмет „Национална следствена служба – изготвяне на конструктивно становище с проект за отстраняване на възникнали дефекти и извършване на СМР на подземен паркинг, находящ се в гр. София, бул. „Г. М. Димитров” № 42”.
	12.3. ИЗПРАЩА решението по т. 12 от настоящия протокол на Главния секретар на ВСС.

13. ОТНОСНО: Съобщение рег. № ВСС-16710/12.12.2017 г. от Административен съд гр. Велико Търново относно административно дело № 814 по описа за 2017 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	13.1. ПРИЕМА за сведение материалите по преписката, свързана със съобщение рег. № ВСС-16710/12.12.2017 г. от Административен съд гр. Велико Търново
	13.2.ОДОБРЯВА проект на писмо до г-н Константин Калчев – председател на девети състав при Административен съд гр. Велико Търново.
		13.3.ИЗПРАЩА за подпис на главния секретар на ВСС проекта на писмо по т. 2.

14. ОТНОСНО: Организационни въпроси, свързани с дейността на Комисия «Управление на собствеността» към Пленума на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. НАСРОЧВА следващото заседание на Комисия „Управление на собствеността” към Пленума на Висшия съдебен съвет да се проведе на 17 януари 2018 година, сряда, от 10,30 часа, зала 512.
14.2. ВЪЗЛАГА на отдел „Инвестиции и строителство” за следващото заседание на Комисията да подготви доклад, в изпълнение решение на Комисия „Управление на собствеността” към Пленума на Висшия съдебен съвет, взето по протокол 59/06.12.2017 г., т. 1.2. като се уточни съществува ли възможност за включване на сградата на Техникума по механотехника „Братя Евлогий и Христо Георгиеви“, находяща се в гр. Карлово, към мощностите на Топлофикация.

/Заседанието приключи в 13,15 ч./

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /П/

								           ЕВГЕНИ ДИКОВ